
VARSTVO JABLAN IN HRUŠK
Fenološka faza
Na območju Celjske in Koroške regije jablane in hruške povprečno na opazovane lokacije in sorte prehajajo iz v fenološke faza BBCH 73 (sekundarno odpadanje plodičev ) v fazo BBCH 74.
Jabolčni zavijač
Kljub nestanovitnemu vremenu so temperature zraka večina dni ugodne za razvoj ter parjenje in odlaganje jajčec jabolčnega zavijača. Ulovi metuljčkov na feromonskih vabah so na večina opazovanih lokacijah Celjske regije manj številčni, a kontinuirani. 
Tisti, ki še niste in boste prvo škropljenje proti jabolčnemu zavijaču opravili s pripravki  na osnovi a.s. klorantraniliprol kot so: Coragen, Voliam ali Shenzi (odmerk: 18 mL/hL, pri tem najvišji dovoljen odmerek pri enem škropljenju jablan ne sme presegati 270 mL pripravka/ha), to storite takoj, ko vam dopuščajo vremenske razmere. 
V kolikor boste prvo škropljenje proti jabolčnemu zavijaču opravili s pripravkom Mimic ( 0,9 - 1L/ha), Delegate 250 WG (0,3 kg/ha), Laser plus (0,3 L/ha) ali boste uporabili Mospilan 20 SG (0,4 kg/ha), to storite v naslednjih sedmih dnevih, med 1. in 7. junijem. V primeru pojava mokaste ali močnejšega pojava zelene jablanove uši, dajte pri zatiranju jabolčnega zavijača prednost pripravku Mospilan 20 SG. 
Vsi našteti pripravki za zatiranje jabolčnega zavijača delujejo tudi proti breskovemu zavijaču, ki se redno pojavlja v nasadih breskev in jablan.
Poleg kemičnih insekticidov priporočamo za slabljenje populacije jabolčnega zavijača dodajanje granuloznega virusa Madex max ali Carpovirusine. 
Jablanov škrlup in pepelasta plesen
Glede na nestanovitno vreme pazite na razmike med škropljenji in jih prilagodite količini padavin. V primeru, ko pade več kot 25 mm dežja predvidevamo, da je fungicidna obloga sprana in je potrebno škropljenje pred naslednjimi padavinami ponoviti. V nasadih, kjer škrlupa ni naj bodo razmiki med škropljenji 10 do 14 dni. V nasadih, kjer so na listih in plodovih prisotne pege posrbite, da bodo plodovi stalno zaščiteni s fungicidno oblogo in nadaljujte s preventivno zaščito plodov. 
[bookmark: _Hlk135037266][bookmark: _Hlk135914536]Pri škropljenju dajte prednost kontaktnim fungicidom na osnovi a.s. kaptan: Captan 80 WG (2kg/ha) Merpan 80 WDG (1,88 kg/ha), Orthocide 80 WG (2 kg/ha), Scab 80 WG (1,9 kg/ha), Scab 480 SC (3,13 L/ha) ali Merplus (2 L/ha – letos se ne trži). 
V ekološki pridelavi se lahko uporabi pripravek Curatio – žvepleno apnena brozga, ki ima dovoljenje za nujne primere in ga smejo uporabiti samo poklicni pridelovalci, ki so registrirani za ekološko pridelavo.
Samo v nasadih, kjer opažate močnejši pojav jablanove pepelovke svetujem dodajanje pripravka Luna experience (0,75 L/ha), ki deluje tudi proti črni listni pegavosti ali Sercadis (0,25 L/ha), ki se uporablja tudi za zmanjšanje okužb jablanovega in hruševega škrlupa (0,25 – 0,3 L/ha). Za zatiranje jablanove pepelovke lahko uporabite tudi pripravek Topas 100 EC (0,5 L/ha). Prav tako bi bila smiselna uporaba kombinacije kontaktnih fundicidov in registriranih pripravkov na osnovi strobilurinov kot so: Stroby WG (0,2 kg/ha), Zato 50 WG (0,15 kg/ha), ki pa se v letošnjem letu ne tržijo. 
V ostalih nasadih za zmanjšanje infekcijskega potenciala dodajate enega od pripravkov na osnovi močljivega žvepla kot so: AzumoWG, Cosan, Pepelin, Kumulus DF, Microthiol specilal, Microthiol disperss Thiovit jet, Vindex 80 WG, Sulfar ali Vertipin. 
Hrušev ožig
Redno pregledujte nasade jablan in hrušk na prisotnost hruševega ožiga. Na območju Spodnje Savinjske doline opažano pojav simptomov cvetnih okužb bakterije hruševega ožiga predvsem v mladih nasadih in pri sortah, kjer je bilo zaznati daljše obdobje pocetanja enoletnih poganjkov. Simptome opazite predvsem na poganjkih, ki venejo in se sušijo (pastirska palica), spremlja jih lahko tudi bakterijski izcedek, ki je na začetku mlečno rumene barve, nato postane oranžen. Poleg nasadov pregledujte tudi okolico, kjer se nahajajo okrasne in samonikle rastline, ki so gostiteljice hruševega ožiga (glog, panešplja, ognjeni trn, jerebika, šmarna hrušica…). V primeru suma na okužbo s hruševim ožigom kontaktirajte javno službo za varstvo rastlin na Inštitutu za hmeljarstvo in pivovarstvo Slovenije v Žalcu (03 71 21 600).
Toča
V primeru toče opravite škropljenje s pripravki na osnovi aktive snovi kaptan kot so: Captan 80 WG, Merpan 80 WDG, Orthocide 80 WG, Scab 80 WG ali Scab 480 SC.

